
Naslov: Letos bo trgatev v Posavju prej in bolj kakovostna
Tekst za voditelja:

Po lanski katastrofalni letini se letos vinogradniki v Posavju spet veselijo, saj grozdje v vinogradih lepo dozoreva. Zaradi lepega vremena, letos tudi toče ni bilo veliko, bo trgatev nekoliko prej kot običajno, grozdja bo več, kaže pa, da bo tudi dobre kvalitete. Zato se v največji cvičkovi kleti Kmečke zadruge Krško že pripravljajo na prevzem grozdja. Zanj bodo svojim članom in kooperantom ponudili enake izhodiščne cene kot lani, čeprav so se pred časom pojavile govorice, da bodo za grozdje nekateri v cvičkovem rajonu ponujali celo višje cene.
T- Iz Posavja GORAN ROVAN /

X- Snemalec in montažer Tomi Naglič /

V Posavju se vinogradniki veselijo letošnje trgatve, ki se bo začela 10 dni prej kot običajno in bo po dveh letih spet takšna kot nekoč, količine grozdja pa spet normalne kot pravijo.
T- JANEZ ŽIVIČ /
X- direktor Kmečke zadruge Krško /
»Pred dvemi leti smo imel hudo točo, v lanskem letu je bil 40% izpad , tako da imamo zdaj planiranih nekje 1650 ton grozdja od naših članov in en del je tud enoletnih pogodb. Izhodiščna cena nekje na lanskem nivoju, potem pa doplačamo grozdje glede na uspeh. To se je zgodilo tudi v lanskem letu.«
Lani so v krški zadrugi kilogram grozdja kljub slabši kakovosti odkupovali po 45 centov, zdaj bodo vinogradniki po pogodbi prejeli še doplačilo, tako da bodo zanj dobili v povprečju 55 centov.
T- STANE VOGLAR /
X- vinogradnik iz Libelja /

»Noben ne bo zadovoljen nikdar, nikol. Zdej doplačilo je, ne. Je izvedeno zdej te dni, deset centov po kili. Mislim, da neki je, nikdar pa ne bo noben zadovoljen, ne, saj tud mi nismo, ne. Kakšno letino pričakujete? Lahko rečem, zelo lep pridelek, zelo zadovoljivo, ne.«
V največji cvičkovi kleti Kmečke zadruge Krško letno proizvedejo okrog milijon litrov vina. Kljub temu, da se cviček še vedno dobro prodaja, pa vinogradniki od tega nimajo veliko, saj pravijo, da večji zaslužek kot oni običajno poberejo trgovci s svojimi maržami.
